Friedrich Achleitner

Dr **Friedrich Achleitner** (* 23. Mai 1930 z Schalchen, Oberöschtryych; † 27. März 2019 z Wien) isch en Öschtryycher Architekt und Mundartschriftsteller gsi.

Er isch e bedüütende Autoor vo modäärne Dialäktliteratur.

## s Lääben und s Wäärch
Dr Friedrich Achleitner isch dr Soon vomene Müller und Müliboutechniker gsi. Er het z Wien bis 1953 Architektur studiert und denn als freie Architekt gschaffet.

1958 het er ufghöört sälber Bouwärch plaane und isch Schriftsteller woorde. Was s Bouen agoot, isch er publizistisch als Kritiker vo dr nöien Architektur aktiyv gsi. Er isch gäge s Abrysse vo alte Hüüser und die unbassende nöie Hoochhüser gsi, wo men i de Stadtzäntre i säber Zyt ooni uf d Umgäbigssizuazioon z luege higstellt het. Vo 1963 bis 1983 isch dr Achleitner Lehrer für Boukonstrukzioon a dr Kunschtakademy gsi. Sys Hauptwäärch zu dr Boukultur isch dr riisig Kunschtfüerer *Österreichische Architektur im 20. Jahrhundert.*.

Als Autoor het dr Achleitner modärni Mundartgedicht gmacht. Er het zu den Exponänte vo dr *[[Wiener Gruppe]]* ghöört, wo bi dr literarischi Avantgarde vom Nöie Schryben vorne drby gsi isch und au mit em Dialäkt experimäntiert het. Das wo dr Achleinter i sym Innviertler Dialäkt gmacht eht, sind Gedicht, wo vo foneetischen Elemänt läbe, und «montierti Tegscht» mit graafischen Ergänzige, und me seit dene Sache au öppe «Konkreti Poesy».

## Wäärch
* *Österreichische Architektur im 20. Jahrhundert. Ein Führer in drei [ab Band III/1: vier] Bänden.*  Salzburg 1980-2010
* *hosn rosn baa.* Frick, Wien 1959
* *schwer schwarz.* Gomringer, Frauenfeld 1960
* *prosa, konstellationen, montagen, dialektgedichte, studien.* Gesammelte Texte. Rowohlt, Reinbek 1970
* *quadrat-roman u. andere quadrat-sachen; 1 neuer bildungsroman, 1 neuer entwicklungsroman etc. etc. etc.* Luchterhand, Darmstadt/ Neuwied 1973
* *kaaas. Dialektgedichte.* Residenz, Salzburg/ Wien 1991
* *einschlafgeschichten.* Zsolnay, Wien 2003
* *wiener linien.* Zsolnay, Wien 2004
* *und oder oder und.* Zsolnay, Wien 2006
* *iwahaubbd. dialektgedichte.* Zsolnay, Wien 2011, ISBN 978-3-552-05546-9
* *wortgesindel.* Zsolnay, Wien 2015, ISBN 978-3-552-05712-8
* *einschlafgeschichten.* Zsolnay, Wien 2015, ISBN 978-3-552-05776-0.
* mit em Ottokar Uhl: *Lois Welzenbacher 1889–1955.* Residenz, Salzburg 1968.
* *quadratroman.* 1973
* *Die Ware Landschaft. Eine kritische Analyse des Landschaftsbegriffs.* Salzburg 1977.
* *Aufforderung zum Vertrauen. Aufsätze zur Architektur.* Residenz, Salzburg/ Wien 1987.
* *Die rückwärtsgewandte Utopie. Motor des Fortschritts in der Wiener Architektur.* Picus, Wien 1994.
* *Wiener Architektur. Zwischen typologischem Fatalismus und semantischem Schlamassel.* Böhlau, Wien/ Köln/ Weimar 1996.
* *Region, ein Konstrukt? Regionalismus, eine Pleite?* Birkhäuser, Basel/ Boston/ Berlin 1997.

## Literatur
* Martin A. Hainz: *»do schraib i fai nix nai«. Architektur, Sprache und Möglichkeit bei Friedrich Achleitner.* In: Roman Kopřiva, Jaroslav Kovář (Hrsg.): *Kunst und Musik in der Literatur. Ästhetische Wechselbeziehungen in der österreichischen Literatur der Gegenwart*. Praesens, Wien 2005, ISBN 3-7069-0286-9, S. 73–99.
* Jan Koneffke: ''Eigensinnig, bodenständig, skeptisch – der Schriftsteller und Architekturkritiker Friedrich Achleitner ist gestorben'', 27. März 2019, uf nzz.ch

## Weblink